Diari Oficial de la Generalitat Valenciana


Sumari del DOGV 9547, del 06-03-2023 (2023/2371)

RESOLUCIÓ de 2 de març de 2023, de la Conselleria d'Economia Sostenible, Sectors Productius, Comerç i Treball, per la qual es convoquen els premis de la Generalitat de la fase autonòmica del concurs escolar 2022-2023 Consumópolis 18: "En internet, et creus tot el que veus?».
-----------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9547

Data del DOGV
:   06-03-2023

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2023/2371


Data del document
:   02-03-2023

Organisme emissor
:   Conselleria d'Economia Sostenible, Sectors Productius, Comerç i Treball

Tipus de document
:   Resolució

Anàlisi jurídica

 Descriptors 

:   * Conselleria d'Economia Sostenible, Sectors Productius, Comerç i Treball
    * distinció honorífica

RESOLUCIÓ de 2 de març de 2023, de la Conselleria d'Economia Sostenible, Sectors Productius, Comerç i Treball, per la qual es convoquen els premis de la Generalitat de la fase autonòmica del concurs escolar 2022-2023 Consumópolis 18: "En internet, et creus tot el que veus?». [2023/2371]  
L'Estatut de les persones consumidores i usuàries de la Comunitat Valenciana recull en el capítol V del títol II el dret que tenen les persones consumidores i usuàries a rebre una educació i formació adequades en matèria de consum. És una de les prioritats de la Generalitat promoure l'educació de les persones consumidores en els centres educatius de la Comunitat Valenciana.  
El Ministeri de Consum, a través de la Direcció General de Consum, organitza juntament amb els organismes de consum de les diferents comunitats autònomes i ciutats autònomes de Ceuta i Melilla el concurs escolar 2022-2023 Consumópolis 18, sobre consum responsable: «En internet, et creus tot el que veus?», dirigit a l'alumnat matriculat en els cursos cinqué i sisé d'Educació Primària, en Educació Secundària Obligatòria i en Formació Professional Bàsica de la Comunitat Valenciana.  
  
Per al curs 2022-2023, la Comunitat Valenciana participa en l'organització del concurs escolar Consumópolis 18: «En internet, et creus tot el que veus?», les bases reguladores del qual es recullen en l'Ordre CSM/1008/2021, de 20 de setembre, publicades en el Boletín Oficial del Estado número 230, de 25 de setembre de 2021.  
L'objectiu d'aquest concurs escolar és sensibilitzar els i les joves escolars de la importància que té realitzar actes de consum de manera conscient, crítica, solidària, responsable i sostenible.  
De conformitat amb l'article 5.1 de les bases reguladores del concurs, els organismes de consum de les comunitats autònomes i ciutats autònomes de Ceuta i Melilla organitzadores del concurs tramitaran, en el seu respectiu àmbit territorial, la convocatòria dels premis autonòmics d'aquest concurs. Corresponen a la Conselleria d'Economia Sostenible, Sectors Productius, Comerç i Treball les competències de consum, d'acord amb el que s'estableix en el Decret 175/2020, de data 30 d'octubre, pel qual es regula el Reglament orgànic i funcional de la Conselleria d'Economia Sostenible, Sectors Productius, Comerç i Treball.  
Per això, i en virtut de les facultats que em confereixen l'article 28 de la Llei 5/1983, de 30 de desembre, del Consell, i l'article 160.4 de la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions, resolc:  
  
Primer  
Convocar, en règim de concurrència competitiva, el concurs escolar 2022-2023 Consumópolis 18: «En internet, et creus tot el que veus?» en fase autonòmica, de conformitat amb les bases aprovades per l'Ordre CSM/1008/2021, de 20 de setembre, que aprova les bases reguladores dels premis del concurs escolar Consumópolis 18 (BOE 230, 25.9.2021).  
  
Segon  
L'import màxim global destinat a atendre aquests premis és de 6.000 euros i es finançarà amb càrrec a la línia pressupostària S5741000 del capítol IV del programa pressupostari 443.10, Protecció de les persones consumidores i qualitat de béns i serveis, consignada en la Llei 9/2022, de 30 de desembre, de pressupostos de la Generalitat per a l'exercici 2023.  
  
Tercer  
Aquesta convocatòria no cal que siga notificada o comunicada a la Comissió Europea per no reunir tots els requisits de l'apartat 1 de l'article 107 del Tractat de Funcionament de la Unió Europea, ja que les subvencions previstes en aquesta convocatòria en cap cas finançaran activitats econòmiques. Tot això, en virtut del que s'ha establit en l'article 7.4 del Decret 128/2017, de 29 de setembre, del Consell, pel qual es regula el procediment de notificació i comunicació a la Comissió Europea dels projectes de la Generalitat dirigits a establir, concedir o modificar ajudes públiques.  
  
Quart  
Només podran optar als premis de la Generalitat de la fase autonòmica del concurs i, amb posterioritat, accedir a la fase nacional del concurs, els equips dels centres educatius, públics, concertats o privats, de la Comunitat Valenciana que reunisquen els requisits següents:  
  
a) Estar inscrits pel o la docent coordinador o coordinadora, dins del termini establit i en la forma escaient, en el lloc web de Consumópolis: https://consumopolis.consumo.gob.es/concurso/index.html  
Amb motiu d'aquesta inscripció, tant el o la docent coordinador o coordinadora com cadascun dels o les concursants declaren expressament, en l'apartat habilitat per a aquesta finalitat en la pàgina del concurs escolar Consumópolis 18, que coneixen i acaten les bases reguladores del concurs, regulades per l'Ordre CSM/1008/2021, i les seues instruccions generals de participació.  
b) Haver completat, tots els i les integrants de l'equip, la primera part del joc, resolent totes les proves durant el recorregut per la ciutat virtual de Consumópolis, i també, la segona part del concurs, fent un treball en grup consistent en un vídeo sobre l'ús responsable d'internet en l'entorn escolar, familiar i social, en la forma que es detalla en les instruccions generals de participació del Ministeri de Consum, que es poden trobar en el lloc web indicat més amunt.  
  
c) Haver remés, dins del termini establit i en la forma escaient, a la Direcció General de Comerç, Artesania i Consum, la fitxa virtual identificativa del treball, així com les autoritzacions dels i les participants o dels pares, mares o representants legals dels i les menors de catorze anys per a la participació en Consumópolis.  
  
Cinqué  
1. Les sol·licituds de participació en el concurs (una sol·licitud per cada equip escolar participant) seran presentades de manera telemàtica en la Direcció General de Comerç, Artesania i Consum pel o la docent coordinador o coordinadora, mitjançant certificat digital, a través de l'enllaç següent:  
https://www.gva.es/va/inicio/procedimientos'id\_proc=2912&version=red  
En la sol·licitud han de figurar les dades del centre educatiu, el nivell en el qual l'equip escolar participa, el nom de l'equip i la llista dels o les cinc concursants que componen l'equip, amb indicació per a cadascun d'ells o elles de la data de naixement i el curs en el qual està matriculat o matriculada. I serà subscrit pel o la docent que coordine l'equip, amb indicació del seu càrrec o especialitat i funcions.  
La sol·licitud anirà acompanyada de la documentació següent:  
a) Autorització expressa a la Conselleria d'Economia Sostenible, Sectors Productius, Comerç i Treball perquè comprove les dades d'identitat de qui sol·licita, així com l'acreditació del compliment de les obligacions tributàries estatal i autonòmica i amb la Seguretat Social, de conformitat amb el Decret 165/2010, de 8 d'octubre, del Consell, pel qual s'estableixen mesures de simplificació i de reducció de càrregues administratives en els procediments gestionats per l'Administració de la Generalitat i el seu sector públic (imprés AUTDATSUBV).  
  
Si de la comprovació efectuada resultara alguna discordança amb les dades facilitades per la persona interessada, l'òrgan instructor estarà facultat per a realitzar les actuacions procedents per a aclarir-la.  
Si la persona interessada no presta aquest consentiment, haurà d'aportar els documents d'acreditació de les dades esmentades.  
b) Les autoritzacions signades per la participació en Consumópolis, el document de les quals han de descarregar-se del lloc web de Consumópolis:  
https://consumopolis.consumo.gob.es/concurso/pdfs/autorizacion\_padres\_ca-valencia.pdf  
c) La fitxa virtual identificativa de cada treball.  
2. El termini per a presentar la sol·licitud del concurs i la documentació annexa començarà el dia 6 de març de 2023 i finalitzarà el dia 3 d'abril de 2023.  
La presentació de la sol·licitud suposarà l'acceptació expressa de les bases reguladores de la convocatòria per part de totes les persones participants del concurs i pels i les representants legals, si escau.  
A més, també suposarà l'acceptació per part dels i les representants dels i les menors que el o la docent els represente en tots els tràmits necessaris davant l'administració convocant i que reba el possible import econòmic del premi en el seu nom.  
Quan la sol·licitud no reunisca els requisits assenyalats en la legislació vigent de procediment administratiu comú, o no s'acompanye de la documentació assenyalada en el punt anterior, es requerirà la persona sol·licitant perquè en el termini de 10 dies esmene la falta o aporte els documents preceptius, amb indicació que, si no ho fa, es considerarà que desisteix de la seua petició.  
L'esmena o l'aportació telemàtica de documentació es realitzarà utilitzant el tràmit següent de la Guia Prop, Aportació de documentació a un expedient obert en la direcció general competent en matèria de comerç i/o consum de la Generalitat Valenciana (se n'exclouen ajudes i expedients arxivats):  
https://www.gva.es/va/inicio/procedimientos'id\_proc=18936&version=amp  
  
Sisé  
Els equips estaran dividits en tres nivells de participació:  
Nivell 1: cinqué i sisé cursos d'Educació Primària.  
Nivell 2: primer i segon cursos d'Educació Secundària Obligatòria.  
  
Nivell 3: tercer i quart cursos d'Educació Secundària Obligatòria o Formació Professional Bàsica.  
  
Seté  
1. El desenvolupament del concurs estarà comprés entre el 4 d'octubre de 2022 i el 27 de març de 2023, ambdós inclusivament.  
2. El concurs consta de dues parts:  
- En la primera part del concurs, els cinc integrants de l'equip hauran de completar el recorregut per la ciutat de Consumópolis, que constarà de 10 proves, de caràcter pedagògic i lúdic, que es presentaran als i les participants al llarg del recorregut. Els i les concursants podran puntuar en les 10 proves d'aquesta primera part des del 4 d'octubre de 2022 fins al 20 de març de 2023, ambdós inclusivament.  
- En la segona part del concurs, amb la qual es pretén fomentar el treball en equip, els i les cinc integrants de l'equip hauran de dissenyar, elaborar i presentar un treball sobre consum responsable, consistent en la realització d'un vídeo sobre l'ús responsable d'internet en l'entorn escolar, familiar i social. Les característiques específiques d'aquests treballs es detallen en les instruccions generals de participació del concurs.  
  
El material remés pel personal docent ha de ser original. La Direcció General de Comerç, Artesania i Consum, com a organitzadora del concurs, no es responsabilitzarà de cap reclamació que pogueren presentar tercers.  
Aquests treballs hauran de presentar-se en format electrònic i es pujaran a l'espai virtual habilitat a aquest efecte en el lloc  
https://consumopolis.consumo.gob.es/concurso/index.html  
al qual els equips podran accedir des del 10 d'octubre de 2022 fins al 27 de març de 2023, ambdós inclusivament, i des d'on el o la docent coordinador o coordinadora podrà descarregar la fitxa virtual identificativa de cada treball.  
  
Huité  
1. Els equips seleccionats obtindran els premis següents:  
a) Un primer premi de 900,00 euros i la participació en la fase nacional del concurs, per a l'equip que obtinga més punts en cadascun dels nivells de participació.  
b) Un segon premi de 500,00 euros, per a l'equip que quede en segon lloc en punts obtinguts en cadascun dels nivells de participació.  
  
c) Un tercer premi de 300,00 euros, per a l'equip que quede en tercer lloc en punts obtinguts en cadascun dels nivells de participació.  
  
2. S'estableixen tres premis especials de 300,00 euros cadascun per al personal docent que coordine un major nombre d'equips en cadascun dels nivells de participació i que, almenys, un d'aquests equips haja sigut finalista en aquest nivell. Cada docent coordinador o coordinadora només podrà obtindre un d'aquests premis especials.  
En el cas que es produïsca un empat entre diversos docents, s'atorgaran els premis a aquells equips que sumen un major nombre de punts en total. Si persisteix l'empat, es prorratejarà el premi entre els i les docents que continuen empatats.  
3. Al professorat coordinador dels equips en aquesta convocatòria, se li podrà reconéixer 30 hores de formació, en aplicació de l'Ordre 65/2012, de 26 d'octubre, de la Conselleria d'Educació, Formació i Ocupació, sobre el model de formació permanent del professorat i el disseny, reconeixement i registre de les activitats formatives (DOGV 6893, 31.10.2012), i de l'Ordre 54/2014, d'1 de juliol, (DOGV 7309, 03.07.2014), de la Conselleria d'Educació, Cultura i Esport, per la qual es regula l'acreditació i valoració de les activitats de formació permanent i altres activitats per a la millora de la qualitat de l'ensenyament que realitzen els funcionaris docents que imparteixen ensenyaments no universitaris de la Comunitat Valenciana, pel Servei de Registre i Acreditació Docent, d'acord amb la informació certificada en l'acta de participació final enviada per la Direcció General de Comerç, Artesania i Consum.  
4. Totes les persones participants que completen el recorregut per la ciutat virtual de Consumópolis obtindran un diploma acreditatiu de la seua participació en el concurs i que podran descarregar del lloc web:  
https://consumopolis.consumo.gob.es/concurso/index.html  
  
Nové  
1. Per a la selecció d'equips amb dret a premi, es tindran en compte els criteris següents:  
a) La puntuació de les proves obtinguda en el recorregut per la ciutat virtual de Consumópolis queda establida de manera automàtica pel mateix sistema, d'acord amb els criteris de coneixements i habilitats detallats en les instruccions generals de participació.  
b) El treball en equip es puntuarà d'acord amb els criteris i barems següents:  
- Coherència del treball amb els objectius del concurs: es valorarà fins a 40 punts.  
- Creativitat i originalitat del treball: es valorarà fins a 20 punts.  
- Presentació del treball: es valorarà fins a 20 punts.  
- Qualitat tècnica: es valorarà fins a 15 punts.  
- Qualitat lingüística: es valorarà fins a 5 punts.  
2. El jurat valorarà cadascuna de les dues parts, el recorregut per la ciutat virtual i el treball en equip, amb el 50 per cent cadascuna d'aquestes de la totalitat de la puntuació del concurs escolar, segons els criteris establits en l'apartat anterior.  
  
Desé  
1. El jurat dels premis autonòmics estarà compost per:  
- Tres representants de la Direcció General de Comerç, Artesania i Consum designades per la persona titular de la direcció general, que inclourà el nomenament de la presidenta o president del jurat.  
  
- Una o un representant de la Subdirecció General de Formació del Professorat de la Conselleria d'Educació, Cultura i Esport.  
- Una o un representant de l'Institut Valencià de la Joventut.  
- Una o un representant de la Direcció General de Cooperació Internacional al Desenvolupament de la Conselleria de Participació, Transparència, Cooperació i Qualitat Democràtica.  
- Actuarà com a secretari o secretària del jurat, amb veu i sense vot, un funcionari o funcionària del Servei de Defensa de les Persones Consumidores i Arbitratge de Consum.  
2. El funcionament del jurat es regirà per les normes contingudes en la secció 3 del capítol II del títol preliminar de la Llei 40/2015, de règim jurídic del sector públic, i tindrà facultats per a resoldre els dubtes que puguen sorgir en la interpretació d'aquesta convocatòria i de les bases.  
  
  
Onzé  
1. El jurat seleccionat a aquest efecte comprovarà en la plataforma virtual de Consumópolis 18 les puntuacions obtingudes pels equips participants i valorarà els treballs en equip d'acord amb els criteris establits en l'apartat nové.  
2. El jurat elevarà la seua decisió al conseller d'Economia Sostenible, Sectors Productius, Comerç i Treball, qui resoldrà l'atorgament dels premis. La resolució es notificarà a les persones interessades en els termes que preveu l'article 40 de la Llei 39/2015, d'1 d'octubre, del procediment administratiu comú de les administracions públiques.  
  
2. El termini màxim per a resoldre i notificar a qui guanye el concurs serà de tres mesos des de la finalització del termini de presentació de les sol·licituds. Transcorregut aquest termini sense que s'haja notificat la resolució, s'entendrà que la persona sol·licitant no està entre les guanyadores del concurs.  
4. El jurat podrà declarar deserts alguns dels premis.  
5. Els premis concedits seran publicats en el Diari Oficial de la Generalitat Valenciana amb indicació de la convocatòria, programa i crèdit pressupostari a què s'imputen, beneficiari, quantitat concedida i finalitat o finalitats d'aquests.  
6. Contra la resolució d'atorgament dels premis, que posa fi a la via administrativa, es podrà interposar, en el termini d'un mes, un recurs potestatiu de reposició davant el mateix òrgan, de conformitat amb allò establit en els articles 123 i 124 de la Llei 39/2015, d'1 d'octubre, del procediment administratiu comú de les administracions públiques, o bé, en el termini de dos mesos, un recurs contenciós administratiu davant la Sala Contenciosa Administrativa del Tribunal Superior de Justícia de la Comunitat Valenciana, de conformitat amb el que s'ha previst en els articles 10 i concordants de la Llei 29/1998, de 13 de juliol, reguladora de la jurisdicció contenciosa administrativa.  
  
  
Dotzé  
La participació en aquest concurs escolar comportarà el tractament de dades de caràcter personal del personal docent sol·licitant i dels membres dels equips participants per part de la Conselleria d'Economia Sostenible, Sectors Productius, Comerç i Treball.  
Així mateix, se l'informa de:  
1. Identitat del responsable del tractament: la Conselleria d'Economia Sostenible, Sectors Productius, Comerç i Treball.  
2. Finalitat del tractament i tractaments afectats: atendre la sol·licitud presentada de conformitat amb el que s'estableix en la convocatòria, en les bases reguladores, en la Llei 38/2003, de 17 de novembre, general de subvencions, i en la seua normativa de desplegament, i, supletòriament, en la Llei 39/2015, d'1 d'octubre, del procediment administratiu comú de les administracions públiques (vegeu Registre de les Activitats del Tractament).  
3. Origen de les dades: les dades personals recollides procedeixen de les sol·licituds presentades pel o la docent.  
4. Registre d'Activitats de Tractament.  
https://cindi.gva.es/documents/770975987/279391704/ratcon003.pdf  
5. Drets de les persones sol·licitants.  
a) Drets de les persones interessades.  
Les persones interessades tenen dret a sol·licitar l'accés a les seues dades personals, la rectificació o supressió d'aquestes, la limitació del seu tractament o a oposar-se a aquest tractament. Per a exercitar els drets, s'haurà de presentar un escrit davant la Sotssecretaria de la Conselleria d'Economia Sostenible, Sectors Productius, Comerç i Treball. S'haurà d'especificar quin d'aquests drets se sol·licita que siga satisfet i, si no s'autoritza l'obtenció de dades d'identitat del sol·licitant o, si escau, del representant legal, s'haurà d'aportar la corresponent documentació acreditativa de la identitat i representació. També es podran exercitar els drets de manera telemàtica a través de l'enllaç següent:  
https://www.gva.es/va/inicio/procedimientos'id\_proc=19823  
b) Reclamació davant l'Agència Espanyola de Protecció de Dades.  
Si les persones interessades entenen que s'han vist perjudicades pel tractament de les seues dades o en l'exercici dels seus drets, poden presentar una reclamació davant l'Agència Espanyola de Protecció de Dades a través de la seu electrònica accessible a través de la pàgina web https://www.aepd.es/  
  
6. Delegat o delegada de protecció de dades.  
En tot cas, les persones sol·licitants podran contactar amb el delegat o delegada de protecció de dades de la Generalitat Valenciana a través de:  
Adreça electrònica: lrg@eyf.mn   
Adreça postal: passeig de l'Albereda, 16, 46901 València.  
Adreça web: ttps://participacio.gva.es/es/web/delegacion-de-proteccion-de-datos-gva  
  
7. Més informació de protecció de dades.  
https://cindi.gva.es/va/proteccion-datos  
  
Tretzé  
Es faculta la directora general de Comerç, Artesania i Consum per a dictar totes les disposicions que siguen necessàries per al desplegament, eficàcia i execució d'aquesta resolució.  
  
Catorzé  
1. Els equips guanyadors del concurs s'obliguen a cedir a la Generalitat tots els drets d'explotació i imatge derivats de la publicació del treball, i la Generalitat podrà utilitzar, per si mateixa o a través de terceres persones, físiques o jurídiques, de la manera que considere més convenient per als seus interessos, qualssevol de les imatges o elements que conformen la publicació esmentada.  
Així mateix, els equips guanyadors s'obliguen a assumir les responsabilitats que pogueren resultar de la utilització dels textos, imatges i altres elements creatius aportats per aquests en la realització del treball i la propietat dels quals siga de terceres persones o entitats alienes a aquesta convocatòria.  
2. Els treballs guanyadors quedaran en propietat de la Conselleria d'Economia Sostenible, Sectors Productius, Comerç i Treball de la Generalitat Valenciana.  
  
Quinzé  
Contra aquest acte, que esgota la via administrativa, podrà interposar-se en el termini d'un mes un recurs potestatiu de reposició davant la Conselleria d'Economia Sostenible, Sectors Productius, Comerç i Treball, de conformitat amb el que s'ha establit en els articles 123 i 124 de la Llei 39/2015, d'1 d'octubre, del procediment administratiu comú de les administracions públiques, o bé, en el termini de dos mesos, un recurs contenciós administratiu, davant la Sala Contenciosa Administrativa del Tribunal Superior de Justícia de la Comunitat Valenciana, de conformitat amb el que s'ha previst en els articles 10 i concordants de la Llei 29/1998, de 13 de juliol, reguladora de la jurisdicció contenciosa administrativa, sense perjudici que puga interposar-se qualsevol altre recurs que es considere oportú.  
  
València, 2 de març de 2023.- El conseller d'Economia Sostenible, Sectors Productius, Comerç i Treball: Rafael Climent González.